**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov a ktorým sa menia a dopĺňajú niektoré zákony |
| **Predkladateľ (a spolupredkladateľ)** |
| Úrad priemyselného vlastníctva Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia/ implementácia práva EÚ |
| *V prípade transpozície/implementácie uveďte zoznam transponovaných/implementovaných predpisov:* |
| **Termín začiatku a ukončenia PPK** | *06.09.2024 – 16.09.2024* |
| **Predpokladaný termín predloženia na pripomienkové konanie** | *október 2024* |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | *december 2024* |
|  |
| 1. **Definovanie problému**
 |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*Platná právna úprava jednotlivých predpisov v oblasti priemyselného vlastníctva neobsahuje úpravu náhrady trov sporových konaní vedených pred Úradom priemyselného vlastníctva Slovenskej republiky. Trovy, ktoré vznikajú účastníkom sporových konaní vedených pred Úradom priemyselného vlastníctva Slovenskej republiky, znášajú samotní účastníci, a to bez ohľadu na pomer ich úspechu v rámci daného sporového konania. Zavedenie právnej úpravy náhrady trov sporových konaní okrem priblíženia sa k štandardom na úrovni Európskej únie [paušálna náhrada trov konania pre úspešných účastníkov konaní zastúpených profesionálnymi zástupcami je praxou napríklad v Úrade Európskej únie pre duševné vlastníctvo (EUIPO)] reflektuje aj požiadavku na strane dotknutých subjektov resp. odbornej verejnosti. Potreba zmeny právnej úpravy vyplynula aj z poznatkov získaných z aplikačnej praxe ako aj z implementácie spoločných postupov, ktoré vznikli v rámci [projektu konvergencie postupov](https://www.epo.org/law-practice/convergence-of-practice.html) zmluvných štátov Európskej patentovej organizácie, medzi ktoré patrí aj Slovenská republika.Sadzby správnych poplatkov zahrnutých v Sadzobníku správnych poplatkov v časti XVI. Priemyselné práva boli naposledy novelizované v roku 2017, pričom táto úprava nepredstavovala výraznejšie navýšenie súm jednotlivých správnych poplatkov. Sumy udržiavacích poplatkov ustanovené v Sadzobníku udržiavacích poplatkov neboli vôbec upravované od účinnosti zákona o udržiavacích poplatkoch, t. j. od 1. februára 2009.  |
| 1. **Ciele a výsledný stav**
 |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).* Návrhom zákona budú novelizované:* zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov
* zákon NR SR č. 145/1995 Z. z. o správnych poplatkoch v znení neskorších predpisov
* zákon č. 444/2002 Z. z. o dizajnoch v znení neskorších predpisov
* zákon č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov
* zákon č. 495/2008 Z. z. o poplatku za udržiavanie platnosti patentu, o poplatku za udržiavanie platnosti európskeho patentu s účinkami pre Slovenskú republiku a o poplatku za udržiavanie platnosti dodatkového ochranného osvedčenia na liečivá a výrobky na ochranu rastlín a o zmene a doplnení niektorých zákonov
* zákon č. 506/2009 Z. z. o ochranných známkach v znení neskorších predpisov

Cieľom novelizácie zákonov v gescii Úradu priemyselného vlastníctva Slovenskej republiky je zavedenie právnej úpravy náhrady trov konania, ktoré vznikajú účastníkom sporových konaní pred Úradom priemyselného vlastníctva Slovenskej republiky; tento cieľ vychádza aj z Národnej stratégie duševného vlastníctva schválenej uznesením vlády Slovenskej republiky č. 295 dňa 21. júna 2023. Sekundárnym cieľom novelizácie zákonov v gescii Úradu priemyselného vlastníctva Slovenskej republiky sú zmeny právnej úpravy, ktorých potreba vyplynula z poznatkov získaných z aplikačnej praxe ako aj implementácia spoločných postupov, ktoré vznikli v rámci [projektu konvergencie postupov](https://www.epo.org/law-practice/convergence-of-practice.html) zmluvných štátov Európskej patentovej organizácie, medzi ktoré patrí aj Slovenská republika. Novelizáciou zákona NR SR č. 145/1995 Z. z. o správnych poplatkoch v znení neskorších predpisov sa pristúpi ku komplexnej revízii sadzieb správnych poplatkov zahrnutých v Sadzobníku správnych poplatkov v časti XVI. Priemyselné práva. Cieľom úpravy sadzieb správnych poplatkov v časti priemyselných práv je predovšetkým zohľadnenie inflácie, avšak pri zohľadnení potreby zachovania konkurencieschopnosti národných systémov priemyselno-právnej ochrany voči systémom priemyselno-právnej ochrany na úrovni Európskej únie. Novelizácia zákona č. 495/2008 Z. z. o poplatku za udržiavanie platnosti patentu, o poplatku za udržiavanie platnosti európskeho patentu s účinkami pre Slovenskú republiku a o poplatku za udržiavanie platnosti dodatkového ochranného osvedčenia na liečivá a výrobky na ochranu rastlín a o zmene a doplnení niektorých zákonov v znení neskorších predpisov zvyšuje udržiavacie poplatky, pričom navrhované zvýšenie citlivo zohľadňuje osobitosti a trendy v prostredí patentovej ochrany v európskom meradle.  |
| 1. **Dotknuté subjekty**
 |
| *Uveďte subjekty, ktorých sa zmeny predkladaného materiálu dotknú priamo aj nepriamo:* * Majitelia/prihlasovatelia práv priemyselného vlastníctva – patenty, úžitkové vzory, ochranné známky, dizajny, dodatkové ochranné osvedčenia
* Podnikatelia
* Patentoví zástupcovia
* Advokáti
 |
| 1. **Alternatívne riešenia**
 |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?**Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*Predkladateľ, vzhľadom na definované problémy a súvisiace ciele predkladaného materiálu, neidentifikoval možnosť alternatívnych riešení. Nulový variant by mal za následok nezavedenie inštitútu náhrady trov sporových konaní vedených pred Úradom priemyselného vlastníctva Slovenskej republiky, nezohľadnenie potrieb vyplývajúcich z aplikačnej praxe ako aj neprispôsobenie výšky jednotlivých správnych a udržiavacích poplatkov vyberaných zo strany predkladateľa aktuálnym makroekonomickým ukazovateľom v národnom hospodárstve ako aj porovnateľným trendom v rámci Európskej únie, samozrejme s prihliadnutím na trhové parametre podnikateľského prostredia na Slovensku.  |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [x]  **Áno** | [ ]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*V**yhláška Úradu priemyselného vlastníctva Slovenskej republiky č. 223/2002 Z. z., ktorou sa vykonáva zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov**[**V**](https://www.slov-lex.sk/pravne-predpisy/SK/ZZ/2002/223)**yhláška Úradu priemyselného vlastníctva Slovenskej republiky č. 629/2002 Z. z., ktorou sa vykonáva zákon č. 444/2002 Z. z. o dizajnoch, v znení vyhlášky č. 333/2018 Z. z.****Vyhláška Úradu priemyselného vlastníctva Slovenskej republiky č. 1/2008 Z. z., ktorou sa vykonáva zákon č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov****Vyhláška Úradu priemyselného vlastníctva Slovenskej republiky č. 567/2009 Z. z., ktorou sa vykonáva zákon č. 506/2009 Z. z. o ochranných známkach v znení neskorších predpisov****Vyhláška Úradu priemyselného vlastníctva Slovenskej republiky č. 611/2004 Z. z.** ktorou sa ustanovujú podrobnosti o priebehu odbornej skúšky, podrobnosti o priebehu skúšky spôsobilosti, spôsob určenia odmeny patentových zástupcov, podmienky na určenie náhrady hotových výdavkov a náhrady za stratu času v znení vyhlášky č. 169/2023 Z. z.**Legislatívny proces týkajúci sa návrhov zmien existujúcich vykonávacích predpisov predkladateľ spustí po schválení návrhu zákona vládou SR, čo sa predpokladá v decembri 2024.**  |
| 1. **Transpozícia/implementácia práva EÚ**
 |
|

|  |
| --- |
| *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.*  |
| [ ]  **Áno** [x]  **Nie**Návrhom nedochádza k transpozícií/implementácii práva EÚ.*Ak áno, uveďte, ktorých vplyvov podľa bodu 9 sa goldplating týka:*  |
|  |

 |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Účelnosť návrhu zákona sa bude preskúmavať zberom a sledovaním štatistických údajov týkajúcich sa novo zavádzaného systému náhrady trov sporových konaní a zapojenia Úradu priemyselného vlastníctva Slovenskej republiky do elektronického systému výmeny prioritných dokladov (DAS) ako úradu prvého podania a úradu druhého podania. V záujme merateľnosti a výpovednej hodnoty vstupných zdrojových dát predkladateľ očakáva dostatočné vstupy na vyhodnotenie účinnosti a účelnosti zavedeného inštitútu v roku 2028. Zároveň sa v nasledujúcich kalendárnych rokoch bude vyhodnocovať dopad zvýšenia sadzieb správnych poplatkov a udržiavacích poplatkov na početnosť spoplatnených úkonov, podiel elektronicky podaných návrhov a celkový dopad na príjmy ÚPV SR. Prvým porovnateľným obdobím na účely hodnotenia týchto dopadov bude rok 2026, t. j. preskúmanie účelnosti predmetnej časti návrhu zákona bude realizované v roku 2027 v čase, keď bude predkladateľ disponovať všetkými potrebnými štatistickými vstupmi (predovšetkým účtovnými údajmi)*.*  |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[x]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[x]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |[ ]  Áno |  |  |[ ]  Nie |
| **Vplyvy na limit verejných výdavkov** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[x]  Pozitívne |[ ]  Žiadne |[x]  Negatívne |
|  Mechanizmus znižovania byrokracie  a nákladov sa uplatňuje: |[x]  Áno |  |  |[ ]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |[ ]  Áno |  |  |[ ]  Nie |
| **Vplyvy na informatizáciu spoločnosti** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[x]  **Pozitívne** |[ ]  **Žiadne** |[x]  **Negatívne** |
|  **vplyvy na procesy služieb vo verejnej správe** |[x]  **Pozitívne** |[ ]  **Žiadne** |[x]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k identifikovaným vplyvom a ich analýzam.* *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).**Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.**V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces*V prípade identifikovaných vplyvov návrhu zákona v jednotlivých sledovaných oblastiach podľa bodu 9 predkladateľ relevantné podkladové informácie uviedol v osobitných vypracovaných analýzach.Prekladateľ neidentifikoval vplyvy materiálu na limit verejných výdavkov, na životné prostredie, sociálne vplyvy ako ani vplyvy na manželstvo, rodičovstvo a rodinu.Z hľadiska vplyvov materiálu na informatizáciu spoločnosti sa predkladateľ uvedeným posúdením zaoberal aj v rámci Analýzy vplyvov na rozpočet verejnej správy v časti *Posúdenie ďalších potenciálnych výdavkov na strane ÚPV SR* ako aj v rámci Analýzy vplyvov na služby verejnej správy v časti 7.3 Vplyv na procesy služieb vo verejnej správe. Z uvedeného posúdenia vyplýva, že predkladateľ neidentifikoval zvýšené výdavky nevyhnutné na úpravy informačných systémov ÚPV SR spočívajúce v realizácií nových vývojových, analytických resp. testovacích prác, pričom dopad na interný informačný systém v nadväznosti na úpravy jednotlivých sadzieb poplatkov, resp. úpravu šablón rozhodnutí v súvislosti s novými výrokmi priznávajúcimi náhradu trov sporových konaní zabezpečí predkladateľ v rámci interných administratívnych kapacít a ľudských zdrojov. V súvislosti s napojením ÚPV SR do systému Štátnej pokladnice Úhrady v nadväznosti na výsledok rozporového konania vedeného na základe pripomienky Ministerstva financií Slovenskej republiky uplatnenej v rámci medzirezortného pripomienkového konania predkladateľ identifikoval vplyvy spočívajúce v integrácii agendového informačného systému ÚPV SR do centrálneho systému evidencie poplatkov Štátnej pokladnice („Úhrady“) a zmene procesov spracovania správnych poplatkov za úkony a konania pred ÚPV SR, ktoré sú popísané v rámci Analýzy vplyvov na rozpočet verejnej správy. |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*JUDr. Júlia Rusková, odbor legislatívno-právny, ÚPV SR; julia.ruskova@indprop.gov.sk, tel. 00421 48 4300 279 |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.* * [Výročné správy Úradu priemyselného vlastníctva SR](https://www.indprop.gov.sk/o-urade/materialy-suvisiace-s-cinnostou-uradu/vyrocne-spravy-a-vts) za roky 2019 až 2023
* Interné štatistické údaje
* Interný informačný systém ÚPV SR Fabasoft
* Analýza správnych poplatkov a Analýza udržiavacích poplatkov s odhadom predpokladaných finančných dopadov (v samostatných prílohách)
* Interne spracovaná analýza výšky udržiavacích poplatkov v medzinárodnom resp. európskom kontexte so zameraním na porovnanie sadzieb štátov, ktoré nie sú súčasťou systému európskeho patentu s jednotným účinkom (do tejto skupiny patrí aj Slovenská republika), so sadzbami vybraných štátov, ktoré sú súčasťou systému európskeho patentu s jednotným účinkom, ako aj so sadzbami udržiavacích poplatkov za európsky patent s jednotným účinkom
* Interná analýza výšky sadzieb správnych poplatkov v Slovenskej republike v porovnaní so sadzbami správnych poplatkov v Českej republike
 |
| 1. **Stanovisko Komisie na posudzovanie vybraných vplyvov z PPK č. 160/2024**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**K vplyvom na podnikateľské prostredie**Komisia žiada predkladateľa v Analýze vplyvov na podnikateľské prostredie o doplnenie popisu výpočtov a vyznačenie znižovania konkurencie schopnosti a produktivity.Odôvodnenie: V Analýze vplyvov v časti 3.1 je potrebné pri daných reguláciách uviesť opis údajov zadávaných do Kalkulačky nákladov a to počet subjektov a časová či finančná záťaž s uvedeným zdrojmi. Tieto informácie je potrebné uviesť pri každej regulácií aby boli jednoducho zrozumiteľné a zároveň aby boli overiteľné. Materiál zakladá záťaž na podnikateľské prostredie cez milión eur čo znižuje produktivitu a konkurencie schopnosť podnikateľského prostredia. **Stanovisko predkladateľa:** Pripomienka akceptovaná; Analýza vplyvov na podnikateľské prostredie bola upravená v zmysle odporúčania. V časti 3.1 sa v úvode popisu jednotlivých regulácií doplnili údaje o počte dotknutých subjektov z podnikateľského prostredia vrátane predpokladanej finančnej záťaže v súlade s Kalkulačkou nákladov. V časti 3.3 sa okrem zvýšenia doplnilo aj zníženie konkurencie schopnosti a produktivity na základe predloženého materiálu. **K vplyvom na rozpočet verejnej správy**V súlade s Jednotnou metodikou na posudzovanie vybraných vplyvov je potrebné analýzu vplyvov vypracovať na bežný rok a tri nasledujúce roky.Komisia navrhuje prehodnotiť v vplyvoch správnych poplatkov pri určitých položkách pomer 90 % podaní so zníženou (elektronickou) sadzbou a 10 % podaní s nezníženou sadzbou za listinné podanie v prípadoch, kde ani v minulom období nedochádzalo k výberu v uvedenom pomere.Poznámka: nie všetky položky sú prepočítané týmto pomerom. Napr. riadok 113 – položka 229 písm. a) bod 1. obsahuje zvýšenie poplatku o 4 eurá, pri 2 540 úkonoch ročne to predkladateľ v bunke V113 prepočítal ako príjem +23 125 eur. Takýchto nezrovnalostí je v prepočtoch v „pomocnom exceli“ viac. Napríklad aj pri položke 216a písm. c) bol vyčíslený pokles výberu i napriek tomu, že došlo k navýšeniu sadzby zo 116 eur na 150 eur pri odhadovanom rovnakom počte 2 274 poplatkov, a to pokles výnosov o -29 097 eur. Zároveň počet poplatkov 2 274 ks pri celkovom výbere 267 867 eur predstavuje priemerný výber na jeden úkon vo výške 117,80 eur, pričom z popisu nie je zrejmé ako došlo k vyššiemu výberu ako by bolo možné pri 100 % podiele papierových podaní. Pri položke 224 písm. b) bod 1. a 2. je priemerná výška zaplateného poplatku 41,36 eur a 116,82 eur, pričom výška správneho poplatku bola 20 eur a 40 eur. Následne sa pri prepočte zvýšeného poplatku ráta už len s priemernou výškou zaplateného poplatku vo výške 16,50 eur a 33 eur. Nie je známy dôvod zníženia priemernej sumy, ak bol zachovaný rovnaký počet úkonov (22) a ak bola zároveň zvýšená suma poplatku o 50 %. Pri položke 229 písm. a) bod 3. nie je uvedená suma výberu za rok 2023, keďže je známy počet poplatkov a výška poplatku 20 eur, bolo by vhodné doplniť aspoň odhad výberu. Po zohľadnení uvedených úprav Komisia navrhuje primerane upraviť aj analýzu vplyvov na podnikateľské prostredie a analýzu vplyvov na rozpočet verejnej správy. Výšku inflácie za minulé obdobie je potrebné indexovať (miera inflácie sa násobí), avšak do výpočtu nie je možné zahrnúť rok 2017, keďže posledná úprava výšky poplatkov nastala k 1. 1. 2018. Do úvahy je možné vziať roky 2018 až 2023, kumulovaná miera inflácie za toto obdobie predstavovala 32,84 %. Vo výsledku, celý pozitívny vplyv v sume +207 089,5 eur na ročnej báze (resp. polovica sumy v roku 2025) nie je vierohodný a je potrebné ho nanovo prepočítať.Kvantifikovanú úsporu vo výdavkoch je potrebné zohľadniť aj v riadku „Rozpočtovo nekrytý vplyv / úspora“ tabuľky č. 1/A.**Stanovisko predkladateľa:** Pripomienka akceptovaná**;** Predkladateľ prehodnotil vplyvy pri jednotlivých položkách správnych poplatkov a prepočítal vplyvy správnych poplatkov tak, že vychádzal z reálneho podielu listinných a elektronických podaní zakladajúcich úhradu príslušného správneho poplatku v sledovanom období (rok 2023). Na základe prepracovaných údajov predkladateľ primerane upravil dáta v analýze vplyvov na podnikateľské prostredie ako aj v analýze vplyvov na rozpočet verejnej správy, pričom zohľadnil indexovanú mieru inflácie za roky 2018 až 2023 vo výške 32,84 %. Zároveň predkladateľ upravil a doplnil odôvodnenie analýzy možnej úspory na strane výdavkov. **K vplyvom na služby verejnej správy pre občana a na procesy služieb vo verejnej správe**Komisia po preskúmaní predmetného materiálu súhlasí s vyznačením pozitívneho vplyvu na služby verejnej správy pre občana a na procesy služieb vo verejnej správe v doložke vybraných vplyvov. Predkladateľovi však Komisia navrhuje v doložke vybraných vplyvov vyznačiť aj negatívny vplyv na služby verejnej správy na občana a rovnako vyznačiť negatívny vplyv na procesy služieb vo verejnej správe.Odôvodnenie: V zmysle Metodického postupu pre analýzu vplyvov na služby verejnej správy pre občana, zvýšenie priamych finančných nákladov, ako predkladateľ uvádza v bode 7.2.1. v predmetnej analýze, aj keď pre menšiu časť dotknutých subjektov – fyzických osôb, predpokladá negatívny dopad na služby verejnej správy pre občana.Rovnako zavádzanie nových povinností pre orgány verejnej správy (bod 7.4.2), predpokladá negatívny vplyv na procesy služieb vo verejnej správe.**Stanovisko predkladateľa:** Pripomienka akceptovaná**;** Doložka vybraných vplyvov bola upravená v zmysle odporúčania Komisie.  |
| 1. **Stanovisko Komisie na posudzovanie vybraných vplyvov zo záverečného posúdenia č. 226/2024** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [x]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:**Komisia neuplatňuje k materiálu pripomienky ani odporúčania. |